
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"РАҪҪЕЙ ФЕДЕРАЦИЙӖН НАЛУКСЕМПЕ 
ТӲЛЕВСЕМ ҪИНЧЕН КАЛАКАН САККУНӖСЕМПЕ
РАҪҪЕЙ ФЕДЕРАЦИЙӖН СУБЪЕКЧӖСЕНЕ 
ШАНСА ПАНӐ НАЛУК ЙӖРКЕЛӖВӖН ЧӐВАШ 
РЕСПУБЛИКИНЧИ ЫЙТӐВӖСЕМ ҪИНЧЕН" 
САККУНӖН 23 ТАТА 39.1 СТАТЙИСЕНЕ 
УЛШӐНУCЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи ҫӗртме уйӑхӗн 14-мӗшӗнче
йышӑннӑ

1 статья
Чӑваш Республикин "Раҫҫей Федерацийӗн налуксемпе тӳлевсем ҫинчен калакан саккунӗсемпе Раҫҫей Федерацийӗн субъекчӗсене шанса панӑ налук йӗркелӗвӗн Чӑваш Республикинчи ыйтӑвӗсем ҫинчен" 2001 ҫулхи утӑ уйӑхӗн 23-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42, 45 №-сем; 2002, 46, 49, 52 №-сем; 2003, 54, 57 №-сем; 2004, 59, 61 №-сем; 2005, 64, 65 №-сем; 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 87 №; 2011, 90, 91 №-сем; 2012, 96 №; "Республика" хаҫат, 2012, юпа уйӑхӗн 5-мӗшӗ; Чӑваш Республикин Сак-кунӗсен пуххи, 2013, 3, 10 №-сем; 2014, 9, 11 №-сем; 2015, 6, 10 №-сем; 2016, 6, 11 №-сем; 2017, 11 №; "Республика" хаҫат, 2018, нарӑс уйӑхӗн 21-мӗ-шӗ, авӑн уйӑхӗн 19-мӗшӗ; 2019, нарӑс уйӑхӗн 20-мӗшӗ, юпа уйӑхӗн 18-мӗшӗ, раштав уйӑхӗн 26-мӗшӗ; 2020, ҫу уйӑхӗн 7-мӗшӗ, раштав уйӑхӗн 2-мӗшӗ; 2021, ҫу уйӑхӗн 26-мӗшӗ, чӳк уйӑхӗн 17-мӗшӗ; 2022, юпа уйӑхӗн 5-мӗшӗ, раштав уйӑхӗн 28-мӗшӗ; 2023, чӳк уйӑхӗн 8-мӗшӗ, раштав уйӑхӗн 27-мӗшӗ) ҫакӑн пек улшӑнусем кӗртес:
1) 23 статьяна ҫакӑн пек ҫырса 1.7-мӗш пункт хушса хурас:
"1.7. Енчен те организацисен пурлӑхӗнчен илекен, Куҫман пурлӑхӑн пӗрлехи патшалӑх реестрне кӗртнӗ тата 2024 ҫулхи кӑрлач уйӑхӗн 1-мӗшӗнчен пуҫласа усӑ куракан кадастр хакне кура налук хумалли куҫман пурлӑхӑн объекчӗсем тӗлӗшпе шутласа палӑртнӑ налук сумми ҫав налук хумалли объектӑн Куҫман пурлӑхӑн пӗрлехи патшалӑх реестрне кӗртнӗ тата 2023 ҫулхи кӑрлач уйӑхӗн 1-мӗшӗнчен пуҫласа усӑ куракан кадастр хакне кура 1,4 коэффициента шута илсе шутласа палӑртнӑ налук сумминчен пысӑкрах пулсан, 2024 ҫулхи налук тапхӑрӗнче организацисен пурлӑхӗнчен илекен налук суммине ҫав налук хумалли объектӑн Куҫман пурлӑхӑн пӗрлехи патшалӑх реестрне кӗртнӗ тата 2023 ҫулхи кӑрлач уйӑхӗн 1-мӗшӗнчен пуҫласа усӑ куракан кадастр хакне кура 1,4 коэффициента шута илсе шутласа палӑртнӑ налук суммин виҫипе тан тӳлемелле, куҫман пурлӑхӑн тивӗҫлӗ объекчӗсен кадастр хакӗ вӗсен характеристикисене улӑштарнине пула ӳснӗ тӗслӗхсемсӗр пуҫне.
2023 ҫулта куҫман пурлӑх объекчӗсем тӗлӗшпе харпӑрлӑх прави (ху-ҫалӑх тытса пырас прави) пуҫланнӑ чухне ҫак пунктӑн пӗрремӗш абзацӗн положенийӗсемпе усӑ курас тӗллевпе 2023 ҫулхи налук тапхӑрӗшӗн орга-низацисен пурлӑхӗнчен илекен налука, асӑннӑ куҫман пурлӑх объекчӗсем тӗлӗшпе харпӑрлӑх прави (хуҫалӑх тытса пырас прави) пуҫланнӑ тапхӑра шута илмесӗр, Куҫман пурлӑхӑн пӗрлехи патшалӑх реестрне кӗртнӗ тата 2023 ҫулхи кӑрлач уйӑхӗн 1-мӗшӗнчен пуҫласа усӑ куракан кадастр хакне кура шутласа палӑртаҫҫӗ. 
Ҫак пунктӑн положенийӗсемпе организацисен пурлӑхӗнчен илекен налука шутласа палӑртма ҫакӑн чухне усӑ кураҫҫӗ:
енчен те организаци 2023 ҫулта куҫман пурлӑх объекчӗсем тӗлӗшпе налук никӗсне Куҫман пурлӑхӑн пӗрлехи патшалӑх реестрне кӗртнӗ тата налук тапхӑрӗн ҫулӗн кӑрлач уйӑхӗн 1-мӗшӗнчен пуҫласа усӑ куракан кадастр хакӗ евӗр палӑртнӑ пулсан;
Раҫҫей Федерацийӗн Налук кодексӗн 382 статйин 5-мӗш пункчӗн положенийӗсене шута илмесӗр."; 
2) 39.1 статьяра:
а) 1-мӗш пунктӑн пӗрремӗш абзацӗнче "ҫак статьян 1.1-мӗш, 1.3-мӗш тата 1.4-мӗш пункчӗсенче" сӑмахсене "ҫак статьян 1.3–1.5-мӗш пункчӗ-сенче" сӑмахсемпе улӑштарас;
ӑ) 1.1-мӗш пункт хӑйӗн вӑйне ҫухатнӑ тесе йышӑнас;
б) ҫакӑн пек ҫырса 1.5-мӗш пункт хушса хурас:
"1.5. Социаллӑ предприяти тесе йышӑннӑ, вӗсен социаллӑ предпри-яти статусӗ пурри ҫинчен калакан сведенисене Федерацин "Раҫҫей Феде-рацийӗнче вак тата вӑтам предпринимательлӗхе аталантарасси ҫинчен" 2007 ҫулхи утӑ уйӑхӗн 24-мӗшӗнчи 209-ФЗ №-лӗ саккунӗпе килӗшӳллӗн вак тата вӑтам предпринимательлӗх субъекчӗсен пӗрлехи реестрне кӗртнӗ налук тӳлекенсен категорийӗсем валли налук хумалли ҫӑмӑллатнӑ тытӑмпа усӑ курнӑ май илекен налук ставкине ҫакӑн пек палӑртаҫҫӗ:
енчен те налук хумалли объекта тӑкаксен виҫи чухлӗ чакарнӑ тупӑшсем пек шутлаҫҫӗ пулсан 10 процент чухлӗ;
енчен те налук хумалли объекта тупӑшсем пек шутлаҫҫӗ пулсан 4 процент чухлӗ.
Ҫак пунктра асӑннӑ налук ставкисене 2025 ҫулхи кӑрлач уйӑхӗн 1-мӗ-шӗнчен пуҫласа 2026 ҫулхи раштав уйӑхӗн 31-мӗшӗчченхи тапхӑр валли палӑртса хураҫҫӗ.". 

2 статья
1. Ҫак Саккун, ҫак Саккунӑн 1 статйин 1-мӗш пункчӗсӗр пуҫне, 
2025 ҫулхи кӑрлач уйӑхӗн 1-мӗшӗнчен пуҫласа, анчах та ӑна официаллӑ йӗркепе пичетлесе кӑларнӑ кунран пуҫласа пӗр уйӑх иртиччен маларах мар тата тивӗҫлӗ налук енӗпе черетлӗ налук тапхӑрӗн пӗрремӗш числинчен маларах мар вӑя кӗрет.
2. Ҫак Саккунӑн 1 статйин 1-мӗш пункчӗ ӑна официаллӑ йӗркепе пи-четлесе кӑларнӑ кунран пуҫласа пӗр уйӑх иртсен вӑя кӗрет тата 2024 ҫулхи кӑрлач уйӑхӗн 1-мӗшӗнчен пуҫланнӑ право хутшӑнӑвӗсене пырса тивет.

